مااعرف شلون حبيتج واجيت
غلطه جانت بالعمر طفله دلال
مااعرف شلون حبيتج واجيت
غمضت عيني ولكيتج برتقال
ودنت روحي وغصبن عليه اشتهيت
جنت عاقل بس شجاني وحظي مال
انه عارف طينتج بس مادريت
اشخبط مايج وجنت اظن مايج زلال
صوجي مافرزنت من شفتج عميت
صفحه سوده انتي بحياتي بلا جدال
ومن لكيتج ماتباوعت وقريت
انتي كلتي بعظمه السانج تعال
وعفت كل ربعي على حسابج وجيت
لاتسالين اعلى حالي بلا سؤال
اهوايه مغرورات بوصافج لكيت
من اوصفج صفر انتي اعلى الشمال
لامضره ولانفع بيج ابتليت
احنه منا وانتهينه بلا شكال
انتي انسي والج عهد الله نسيت
احنه واحد بالجنوب وبالشمال
ومستحيل اثنينه يجمعنه بيت